Publication: Magyar Közlöny
Issue: MK-2009-153 (Year: 2009, Number: 153)
Era: 2004-2010
Section: a 41/2003. (VII. 2.) AB határozathoz fûzött párhuzamos indokolásában szereplõ azon megállapításával, amely szerint az
Paragraph Index: 955

a 41/2003. (VII. 2.) AB határozathoz fûzött párhuzamos indokolásában szereplõ azon megállapításával, amely szerint az Alkotmány 55. § (3) bekezdésében foglalt kártalanításhoz való jog átfogja az Egyezségokmányban és az Egyezményben megfogalmazott felelõsségi alapon történõ kártérítéshez való jogot, valamint a téves bírói ítélet miatt elszenvedett sérelmek esetén érvényesíthetõ kártalanításhoz való jogot. Az Alkotmány 55. § (3) bekezdése nem az egyes jogágak kártérítési felelõsségi szabályait ismétli meg, hanem az alkotmányjog szintjén jelentkezõ, a személyi szabadság alapvetõ jogának sérelmére tekintettel fennálló, alkotmányi alapú kártalanítási jogot tartalmazza. (ABH 2003, 430.) Azt a többségi határozat is elismeri, hogy az alaptalan fogva tartásért járó kártalanításnak alkotmányjogi alapjai vannak (indokolás III. 3. pont). A többségi döntés szerint azonban ez nem az Alkotmány 55. § (3) bekezdése, hanem az Alkotmány 2. § (1) bekezdése, az 55. § (1) bekezdése és a 8. § (1)–(2) bekezdése. Véleményem szerint a személyi szabadság alapvetõ jogát [55. § (1) bekezdés] jogszerûen, de utóbb alaptalannak bizonyulóan, jelentõsen korlátozó kényszerintézkedések miatt teljeskörûen fenn kell álljon az állam kártalanítási kötelezettsége. Hangsúlyozom, hogy ezt az Alkotmánybíróság eddigi gyakorlata és a jelen döntés indokolása sem zárja ki. Úgy gondolom, hogy a személyi szabadságtól való megfosztást lehetõvé tevõ minden jogszabály arányosságához hozzátartozik az, hogy a szabadságelvonásért, ha az alaptalan, az állam utóbb megfelelõ kártalanítást nyújtson. Véleményem szerint megalapozottabb indítványok alapján, vagy hivatalból indított eljárásban az Alkotmány 55. § (1) és (3) bekezdését az Alkotmánybíróságnak ennek meg fele lõen kellene értelmeznie. Dr. Paczolay Péter s. k., alkotmánybíró A párhuzamos indokoláshoz csatlakozom: Dr. Bragyova András s. k., alkotmánybíró

Source: https://magyarkozlony.hu/hivatalos-lapok/1f015d58a4ad437be214fc2c6dc3b3cd94c88d9d/dokumentumok/43582952e0f22a7f09c4fb25bb0946a8437a400d/letoltes